O "Puent" estió o molimento mas important d'a localidat, estando en a suya epoca o mas important de tot l'Alto Aragón. Hue nomás se pueden observar as suyas ruinas. Estió important en a conquiesta cristiana de Balbastro y en a epoca en que yera controlato por as ordens melitars se gosaba cobrar pontache por travesar-lo. As reparacions, a cargo d'as ordens melitars u d'a Corona seguntes a epoca continoron dica o sieglo XVII, prencipiando a cayer as arcadas de piedra un sieglo dimpués y estando sustituitas por unas de fusta. En o sieglo XIX s'esblodrega y se sustituye por una barca, quedando ya nomás un arco en 1903 y ya denguno entre 1906 y 1907. D'orichen román, a obra teneba una largaria de 500 m. y 20 arcadas.